Document ID: 32006R0640

RÅDETS FORORDNING (EF) Nr. 640/2006
af 10. april 2006
om ophævelse af forordning (EØF) nr. 3181/78 og (EØF) nr. 1736/79 vedrørende det europæiske monetære system
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 308,
under henvisning til forslag fra Kommissionen,
under henvisning til udtalelse fra Europa-Parlamentet (1),
under henvisning til udtalelse fra Den Europæiske Centralbank (2), og
ud fra følgende betragtninger:
(1)
Rådets forordning (EØF) nr. 3181/78 af 18. december 1978 om det europæiske monetære system (3) giver Den Europæiske Fond for Monetært Samarbejde beføjelse til at modtage reserver fra medlemsstaterne og udstede ECU. Fondens opgaver blev overtaget af Det Europæiske Monetære Institut, og fonden blev opløst. Disse opgaver blev senere overtaget af Den Europæiske Centralbank. Nævnte forordning er således ikke længere relevant og bør ophæves.
(2)
Rådets forordning (EØF) nr. 1736/79 af 3. august 1979 om rentegodtgørelse ved visse lån, ydet inden for rammerne af det europæiske monetære system (4), fastsætter, at Fællesskabet i en femårsperiode fra anvendelsesdatoen kan yde rentegodtgørelser ved visse typer lån (EIB-lån til at finansiere investeringer i mindre velstående medlemsstater, bl.a. i infrastruktur). Denne periode på fem år, der ikke blev forlænget, udløb i 1984. I henhold til artikel 1 i nævnte forordning skulle en medlemsstat desuden deltage i det europæiske monetære systems valutakursmekanismer for at nyde fordel af godtgørelserne. Denne betingelse viser også, at forordningen ikke længere anvendes. Disse lån, der blev ydet af EIB, og som omfattedes af denne rentegodtgørelse, er i mellemtiden blevet tilbagebetalt. Nævnte forordning er derfor ikke længere relevant og bør ophæves -
UDSTEDT FØLGENDE FORORDNING:
Artikel 1
Forordning (EØF) nr. 3181/78 og (EØF) nr. 1736/79 ophæves.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 10. april 2006.

Labels: 2
15
11